เรื่องร้องเรียน: แจ้งรถบรรทุกวิ่งสร้างความเดือนร้อน สถานที่เดิมหลังหมู่บ้าน เดอะ แพลนท์ สรงประภา ซึ่งแจ้งปัญหาบ่อยมาก ได้รับการช่วยเหลือจาก กทม และทางทีมจัดการปัญหาให้ แต่ปัญหาไม่จบไม่สิ้นค่ะ วันที่จัดการปัญหาก็แก้ไข หลังจากนั้นมา ก็สร้างความเดือดร้อนเหมือนเดิม นั่งอยู่ในที่จอดรถที่บ้าน ยังสะเทือน จนต้องขับรถออกตามมาดู มันเดือดร้อนจริงๆ ทั้งปัญหาฝุ่นควัน ปัญหาบ้านทรุด เกรงว่าบ้านถล่ม ไม่เคยนอนหลับสนิน ตื่นทุกครั้งที่รถวิ่ง ตั้งแต่ตีสี่อยากทราบว่าเมื่อไรจะจบสิ้นคะ
การดำเนินการของเจ้าหน้าที่: เจ้าหน้าที่เทศกิจ เจ้าหน้าที่ตำรวจสถานีตำรวจนครบาลดอนเมืองร่วมตรวจสอบกรณีรถบรรทุกขนดินวิ่งหลังหมู่บ้านเดอร์แพลน์ได้พบผู้รับเหมาก่อสร้างจึงได้สอบถามและให้ทำการแก้ไขกวาดหน้าไซต์งานที่มีเศษดินตกหล่น ได้เปรียบเทียบปรับตาม พรบ.รักษาความสะอาดและความเป็นระเบียบเรียบร้อยของบ้านเมือง พ.ศ.2535 ตามคดีเปรียบเทียบที่ 500/66 ในส่วนรถบรรทุกวิ่งเจ้าหน้าที่ตำรวจได้ประชาสัมพันธ์ให้วิ่งโดยใช้ความเร็วต่ำและขอความร่วมมือเวลาวิ่งให้เริ่มวิ่งหลัง09.00น.เป็นต้นไปเพื่อไม่รบกวนเวลาพักผ่อนของผู้พักอาศัยโดยรอบบริเวณก่อสร้าง ผู้รับเหมาแจ้งว่าวันนี้งานถมดินจะเสร็จแล้ว ทั้งนี้เจ้าหน้าที่จะกวดขันและประชาสัมพันธ์อย่างต่อเนื่อง
ความเห็นของผู้แจ้ง: ขอบคุณค่ะที่รวดเร็วช่วยเหลือ
พื้นที่: แขวงดอนเมือง เขตดอนเมือง กรุงเทพมหานคร